Naiset puhuvat miehilleen kuin idiooteille ja miehet eivät osaa sanoa ei, sanoo provosoiva tanskalaisohjaaja, jonka uutuuselokuva on herättänyt vihaa

Kauhea nainen on ollut alkuvuoden suurimpia puheenaiheita kotimaassaan Tanskassa. Voiko henkisestä väkivallasta kertoa komedian ja stereotyyppien keinoin?

Christian Tafdrup on Kauhean naisen ohjaaja ja toinen käsikirjoittaja.­

Elokuva alkaa naissukupuolen symbolilla, jolla on pirunsarvet. Elokuvan nimi on Kauhea nainen.

Pääosassa on hahmo nimeltä Marie (Amanda Collin), joka katsoo elokuvan aikana muutaman kerran suoraan kameraan ja katsojiin ja antaa ymmärtää, että hänellä on suunnitelma.